**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog V Izmjena i dopuna Odluke o koeficijentima za obračun plaće službenicima i namještenicima

**PRAVNI TEMELJ:** Zakon o plaćama u lokalnoj i područnoj (regionalnoj) samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

PREDMET: Obrazloženje prijedloga V. Izmjena i dopuna Odluke o koeficijentima za obračun plaća službenika i namještenika

Člankom 8. Zakona o plaćama u lokalnoj i područnoj (regionalnoj) samoupravi (“Narodne novine” broj 28/10) određeno je da plaću službenika odnosno namještenika u upravnim tijelima i službama jedinice lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećano za 0,5% za svaku navršenu godinu radnog staža.

Plaće službenika zaposlenih na provedbi projekata koji se financiraju iz programa i fondova Europske unije na temelju ugovora o dodjeli bespovratnih sredstava, osiguravaju se iz sredstava fonodva Eurposke unije, a ne iz proračuna jedinica lokalne i područne (regionalne) samouprave

Ministarstvo uprave Republike Hrvatske dalo je Uputu Klasa: 112-02/18-01/310, Urbroj: 515-03-01-01/2-18-1 od 06. ožujka 2018. godine kojim se pobliže određuje način popune radnih mjesta osobama koje se primaju u službu radi provedbe EU projekata, a navedenom Uputom, među ostalim, određuje se i kako odrediti plaće službenika koji rade na takvim projektima.

Predmetnom Uputom navodi se kako se Odlukom o koeficijentima za obračun plaća službenika i namještenika može propisati postotno povećanje postojećeg koeficijenta radnog mjesta službeniku zaposlenom na neodređeno vrijeme, koji će obavljati poslove provedbe EU projekta, za vrijeme rada na projektu, odnosno za vrijeme trajanja projekta, uvažavajući propisani odnos klasifikacijskih rangova.

Slijedom navedenog, predlaže se donijeti sljedeći akt:

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi (“Narodne novine” broj 28/10) i članka 30. Statuta Općine Podstrana (“Službeni glasnik Općine Podstrana” broj 07/21, 21/21) Općinsko vijeće Općine Podstrana, na prijedlog općinskog načelnika, na 11. sjednici održanoj dana 06. listopada 2022. godine donosi

**V IZMJENE I DOPUNE ODLUKE**

**o koeficijentima za obračun plaće službenika i namještenika**

**Članak 1.**

U članku 3. Odluke o koeficijentima za obračun plaća službenika i namještenika (“Službeni glasnik Općine Podstrana” broj 35/17, 35/18, 05/19, 22/20, 16/22) iza stavka 1. dodaju se novi stavci 2. i 3. koji glasi:

Službenicima zaposlenima na neodređeno vrijeme, a koji rade na projektu (članovi projektnog tima) koji se financira iz fondova i programa Europske unije, ukoliko se plaća službenika financira iz projekta, koeficijent složenosti poslova može se povećati do 30%, a najviše do koeficijenta složenosti poslova radnog mjesta sljedećeg klasifikacijskog ranga.

Postotak uvećanja koeficijenta složenosti poslova iz stavka 2. ovog članka određuje općinski načelnik posebnom odlukom.

**Članak 2.**

Ove V. Izmjene i dopune Odluke o koeficijentima za obračun plaća službenika i namještenika stupaju na snagu osmog dana od dana objave u “Službenom glasniku Općine Podstrana”.

KLASA: 024-02/22-01/07 Predsjednik

URBROJ: 2181-39-01-22-07 Općinskog vijeća:

Podstrana, 06. listopada 2022.godine Tomislav Buljan